सुपर किंग्स के कप्तान महेंद्र सिंह धोनी के लिए यह आखिरी आईपीएल साबित हो सकता है। ऐसे में इससे अच्छी विदाई उन्हें नहीं मिल सकती। फाइनल जीतने के बाद मैदान पर धोनी के कई इमोशंस देखने को मिले। वह थोड़ा भावुक भी हो गए थे। वहीं मैच के बाद धोनी ने अपनी पत्नी साक्षी और बेटी जीवा के साथ भी समय बिताया, जिसकी तस्वीरें भी सामने आ रही हैं।
ट्रॉफी जीतने के बाद मैदान पर दिखी माही की फैमिली
अहमदाबाद के नरेंद्र मोदी स्टेडियम में फाइनल जीतने के बाद दिग्गज विकेटकीपर बल्लेबाज और कप्तान महेंद्र सिंह धोनी की फैमिली मैदान में नजर आई। धोनी अपनी वाइफ साक्षी धोनी और बेबी जीवा के साथ ग्राउंड में नजर आए। जीवा और साक्षी ने आकर धोनी को मैदान में गले लगा लिया। धोनी की उनकी फैमिली के साथ कुछ तस्वीरें भी वायरल हो रही हैं, जिसमें धोनी अपनी फैमिली को हग करते हुए नजर आ रहे हैं।
जडेजा ने चेन्नई को आखिरी ओवर में जिताया मैच
आखिरी ओवर में चेन्नई सुपर किंग्स को जीत के लिए 13 रन की जरूरत थी। गुजरात टाइटंस की ओर से अनुभवी तेज गेंदबाज मोहित शर्मा आखिरी ओवर डाल रहे थे। शर्मा ने अपने ओवर की शुरुआती 4 गेंद में महज 3 रन दिए। ऐसे में अब चेन्नई को आखिरी 2 गेंद पर 10 रन की दरकार थी। स्ट्राइक पर स्टार ऑलराउंडर रविंद्र जडेजा थे। जडेजा ने पहले ओवर की पांचवीं गेंद पर छक्का जड़ा फिर उसके बाद उन्होंने अंतिम बॉल पर चौका लगाकर चेन्नई सुपर किंग्स को आईपीएल 2023 का चैंपियन बना दिया।